





KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2021 M. LIEPOS 16 D.  SPRENDIMO NR. TS-165 „DĖL KĖDAINIŲ SPORTO CENTRO TEIKIAMŲ PASLAUGŲ KAINŲ NUSTATYMO“ PAKEITIMO
		
2022 m. spalio 28 d. Nr. TS-280
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Kėdainių sporto centro direktoriaus 2022 m. rugsėjo 8 d. raštą Nr. V9-81 „Dėl Kėdainių rajono savivaldybės tarybos 2021 m. liepos 16 d. sprendimo Nr. TS-165 „Dėl Kėdainių sporto centro paslaugų įkainių“ papildymo ir 2.1.1 punkto pakeitimo“ Kėdainių rajono savivaldybės taryba nusprendžia:
Pakeisti Kėdainių rajono savivaldybės tarybos 2021 m. liepos 16 d. sprendimą Nr. TS-165 „Dėl Kėdainių sporto centro teikiamų paslaugų kainų nustatymo“: 
1. Papildyti 1.2.17 papunkčiu:
„1.2.17. arenos automobilių stovėjimo aikštelės nuoma renginiui organizuoti – 15 Eur/kv. m/para.“
2. Papildyti 1.8 papunkčiu:
„1.8. Kėdainių miesto stadiono futbolo aikštės ir atsarginių futbolo aikščių, esančių J. Basanavičiaus g. 1, Kėdainiai (toliau – Stadionas), aptarnavimo ir buities pastato su dengtomis tribūnomis I ir II aukšto patalpų, dviejų persirengimo rūbinių, prekybos vietos lauke, įskaitant Stadiono paruošimą ir valymą po renginio: 
1.8.1. Stadiono futbolo aikštė treniruotėms be apšvietimo – 100,00 Eur/val.;
1.8.2. Stadiono futbolo aikštė su treniruočių režimo apšvietimu – 150,00 Eur/val.;
1.8.3. Stadiono futbolo aikštė varžyboms be apšvietimo – 200,00 Eur/val.; 
1.8.4. Stadiono futbolo aikštė varžyboms su varžybų režimo apšvietimu – 250,00 Eur/val.;
1.8.5. Stadiono rūbinės, trenerių patalpos, teisėjų patalpos, delegatų patalpos nuoma – 15,00 Eur/val./1 patalpa;
1.8.6. Stadiono aptarnavimo ir buities pastato pasitarimų salės su įranga su VIP II aukšte vienos patalpos nuoma – 20,00 Eur/val.;
1.8.7. atsarginio Stadiono futbolo aikštės nuoma nekomerciniam renginiui – 50,00 Eur/val.;
1.8.8. atsarginio Stadiono futbolo aikštės nuoma komerciniam renginiui – 100,00 Eur/para;
1.8.9. sniego valymas nuo Stadiono futbolo aikščių dangos – 400,00 Eur/1 kartas;
1.8.10. prekybos vietos lauke (3x2 m) nuoma renginio metu – 20,00 Eur.“
3. Pakeisti 2.1.1 papunktį ir jį išdėstyti taip:
„2.1.1 neformaliojo švietimo ir formalųjį švietimą papildančio ugdymo – 3,00 Eur/mėn. Mokestis mažinamas 50 proc. suaugusiems ir vaikams, gaunantiems socialinę paramą, pensinio amžiaus ir negalią turintiems asmenims, 100 proc. – pasaulio, Europos čempionatų, olimpinių žaidynių dalyviams, Kėdainių sporto centro regioninės krepšinio lygos ir Lietuvos moterų krepšinio lygos žaidėjams.“
[bookmark: _GoBack]4. Pakeisti 4 punktą ir jį išdėstyti taip:
„4. Atleisti nuo Kėdainių sporto centro patalpų, esančių Parko g. 4, Vilainiai, Kėdainių r.,  Parko g. 6, Vilainiai, Kėdainių r., Basanavičiaus g. 1A, Kėdainiai ir Kėdainių miesto stadiono futbolo aikštės, atsarginių futbolo aikščių, esančių J. Basanavičiaus g. 1, Kėdainiai, buities pastato su dengtomis tribūnomis I ir II aukšto patalpų, dviejų persirengimo rūbinių nuomos mokesčio Kėdainių rajono savivaldybės biudžetines įstaigas, organizuojančias viešuosius nekomercinius sporto, švietimo, kultūros ir socialinius renginius.“



Savivaldybės meras					Valentinas Tamulis 

